Natječaj zasedmi broj časopisa *Balkan Express*:



Tema:

**PREVOĐENJE**

(teorijski radovi i prijevodi)

Klub studenata južne slavistike *A-302* i Uredništvo časopisa *Balkan Express* pozivaju sve zainteresirane studente da pošalju radove za novi broj časopisa *Balkan Express*, koji će ove godine tematizirati **prevođenje**. Velika je želja Uredništva ovim brojem časopisa čitateljima predstaviti **izbor književnosti (južno)slavenskog područja** kao rezultat **teorijskoga promišljanja** i(li) **prevođenja** studenata stranih jezika.

Jezik rada može biti bilo koji od **južnoslavenskih jezika**, a pismo **latinica** ili **ćirilica**.

Svi radovi šalju se u elektroničkom obliku na adresu e-pošte časopisa:

[**balkanexpress1@gmail.com**](mailto:balkanexpress1@gmail.com)

**do 1. svibnja 2014. godine.**

Uredništvo časopisa *Balkan Express*

**Upute autorima**

Molimo sve autore da se pri oblikovanju teksta pridržavaju sljedećih **uputa**. Ukoliko zaprimljeni rukopis **ne bude** uređen prema ovim uputama, utoliko ga Uredništvo ima pravo **odbaciti**.

**Raspored elemenata u članku:**

1. Ime i prezime, naziv i adresa ustanove u kojoj radi/na kojoj studira, adresa e-pošte;
2. Naslov članka;
3. Sažetak na jeziku rada te na jednom od svjetskih jezika (do 100 riječi);
4. Ključne riječi na jeziku rada te na jednom od svjetskih jezika te
5. Popis literature navesti abecednim redom autora (više djela istoga autora navesti kronološki).

Citate označiti navodnicima; dulje citate (više od 30 riječi) izdvojiti u zaseban odlomak i označiti navodnicima.

Bilješke (*footnotes*) uvrštavati slijedom teksta, označavati ih arapskim brojkama i koristiti samo za objašnjenja.

Reference uklopiti u tekst (ne kao bilješke) u skraćenom obliku: (Canestrini 2003); (Breivik 2005: 25–26); (Brown 2006a, 2006b); (Elsner 1994: 11; Preston, 1992).

**Upute za navođenje literature:**

Autorske knjige:

* URRY, John. 1995. *Consuming Places*. London: Routledge.
* MARTíN, Diaz Emma, Melis MAYNAR i Sanz CASAS. 2000. *Mercados de Trabajo e Inmigración Extracomunitaria en la Agricultura Mediterránea.* Sevilla: Junta de Andalucía.

Uredničke knjige:

* COLEMAN, Simon i John EADE, ur. 2004. *Reframing Pilgrimage. Cultures in Motion.* London – New York: Routledge.

Poglavlje u knjizi:

* ECO, Umberto. 1984. "The frames of comic 'freedom'". U *Carnival!*, ur. Thomas Albert Sebeok. Berlin – New York – Amsterdam: Mouton Publishers, 1–9.

Članak u časopisu:

* JARVENPA, Robert. 2003. "Collective Witnessing: Performance, Drama, and Circulation of Valuables in the Rural Auction and Antiques Trade". Journal of Contemporary Ethnography, vol. 32/5: 555–591.

Članak u elektronskom časopisu:

* WOODWARD, Sophie. 2002. "Making Fashion Material". *Journal of Material Culture,* vol. 7/3: 345-353. http://mcu.sagepub.com/cgi/content/abstract/7/3/345 (pristup 28. 11. 2007.).

Novinski članak:

* GRŽINIĆ, Marina. 2004. "Rod i tehnologija. Razgovor s Dianom McCarty". *Zarez*, 7. listopada, br. 139: 27.
* Ostalo navoditi prema *The Chicago Manual of Style* (author-date style, reference list entry).

Uredništvo časopisa *Balkan Express*